Narva, Ida-Virumaa Saada e-mail
Narva Muuseum / TutvustusNarva Muuseum on Eesti vanimaid muuseume, kujunenud Peeter I Maja (1865) ja Lavretsovide nim. Linnamuuseumi (1913) baasil. Hooned purustati 1944.a. Alates 1986.a. asub muuseum keskaegses Narva Linnuses. 1991.a. avati Kunstigalerii. Narva Muuseum on ICOM-i ja Balti mere Linnus-Muuseumide Assotsiooni liige.
Narva Linnus ja Narva jõe vastaskaldal asuv Ivangorodi kindlus moodustavad ainulaadse arhitektuuriansambli Põhja-Euroopas. Taanlased rajasid XIII saj. II poolel kastelltüüpi linnuse. Seejärel võimule tulnud Liivi Ordu muutis selle konvendihooneks, mis kujutas endast neljatiivalist suletud plaanis ruudukujulist ehitist koos sisehoovi ja tiibade 2.korrusel ühendavate galeriidega. Tsitadelli põhiehitis – Pika Hermanni torn sai on nimetuse XVI saj. keskpaiku, kujunedes üheks võimsamaks linnusetornideks Baltimaadel. Torni kõrgus ulatus 50 m ja seinte paksus kohati kuni 4 m XVII saj. lõpul lülitati Narva Linnus linna ümbritseva bastionivööndiga ühtsesse süsteemi, muutudes kindluslinnaks. II maailmasõjas sai linnus tugevasti kannatada.
Külastajatele on avatud kolm tiiba ja Pika Hermanni torn. Taastatud on ajaloolised interjöörid lääne- ja põhjatiivas.Läänetiivas paiknesid rüütel-vendade põhilised üldkasutatavad ruumid. Põhjatiib oli foogti ja komtuuri residentsiks. Teisel korrusel asus pidulik vastuvõturuum. Linnuse kaunimaks ja suurimaks ruumiks on refektoorium – võlvitud lae ja keskaegsete akendega rüütlite istungi- ja söögisaal. Meeldiva akustikaga saali kasutatakse kontsertide, konverentside ja pidulike ürituste korraldamiseks. Pika Hermanni torni korrused on omavahel ühendatud kivi- ja puutreppidega. Kaheksadal korrusel on kinnine kaitsekäik, kust avaneb imeline vaade Narva linnale ja Ivangorodile.
Narva Linnuse viies saalis eksponeeritakse Narva linna ajalugu XIII – XX saj.alg. Huvi pakuvad kohalike käsitöölist tooted, tsunftilipud, relvad, tarbeesemed, arhitektuursed detailid. Lisaks pidevalt vahelduvad näitused.
Liikudes Narva Linnuse saalides tunnetate keskaegset hõngu, kujutades ette rüütlide eluolu.
Anna hinnang
Kommentaarid
Ole esimene, kes lisab kommentaari